న్యూఢిల్లీ : ‘‘మైనారిటీలు అభద్రతాభావంతో ఉన్నారని కొందరు అంటున్నారు. ఇదంతా రాజకీయ ప్రచారం. యావత్తు ప్రపంచంతో పోల్చినపుడు, మైనారిటీలు భారతదేశంలో అత్యంత సురక్షితంగా, భద్రతతో ఉన్నారు, వారికి అందవలసినది వారు పొందుతున్నారు’’ అని కాబోయే ఉప రాష్ట్రపతి ఎం వెంకయ్య నాయుడు స్పష్టం చేశారు.దేశంలో అసహనం పెరుగుతోందన్న అభిప్రాయంతో వెంకయ్య నాయుడు ఏకీభవించలేదు. భారతీయ సమాజం ప్రపంచంలోనే అత్యంత సహనశీలమైనదని, దీనికి కారణం భారతీయులు, భారతీయ నాగరికత అని వివరించారు. సహనం ఉండటం వల్లే ప్రజాస్వామ్యం విజయవంతమైందని తెలిపారు.పదవీ విరమణ చేయబోతున్న ఉప రాష్ట్రపతి హమీద్ అన్సారీ రాజ్యసభ టీవీకి గురువారం ఇచ్చిన ఇంటర్వ్యూలో భారతదేశంలో ముస్లింలు అభద్రతా భావంతో ఆందోళన చెందుతున్నారని చెప్పారు. దీనిపై ఓ వార్తా సంస్థ అడిగిన ప్రశ్నకు వెంకయ్య నాయుడు సమాధానం చెప్పారు. అయితే వెంకయ్య నాయుడు ఈ వ్యాఖ్యలను చేసేటపుడు ప్రత్యేకంగా ఎవరి పేరునూ ప్రస్తావించలేదు.ఓ సముదాయాన్ని (కమ్యూనిటీని) ప్రత్యేకంగా చూపించడం వల్ల మిగతా సముదాయాలు మరోవిధంగా పరిగణిస్తాయని వెంకయ్య నాయుడు అన్నారు. అందుకే తాము మనమంతా సమానమేనని చెప్తున్నామని స్పష్టం చేశారు. ‘ఎవరినీ బుజ్జగించేది లేదు, అందరికీ న్యాయం జరగాలి’ అనేది తమ నినాదమని చెప్పారు. మైనారిటీలపై వివక్ష లేదని చరిత్ర రుజువు చేస్తోందన్నారు. మైనారిటీలపై వివక్ష లేకపోవడం వల్ల, వారి ప్రతిభ ఆధారంగా అతి ముఖ్యమైన పదవులతోపాటు రాజ్యాంగ పదవులను కూడా నిర్వహిస్తున్నారని చెప్పారు.
newdhilly : ‘‘minoritylu abhadrataabhaavamto unnaarani kondaru antunnaru. idantaa rajakeeya prachaaram. yaavattu prapanchamtho polchinapudu, minoritylu bhaaratadesamlo atyanta surakshitamgaa, bhadratato unnaaru, vaariki andavalasinadi vaaru pondutunnaaru’’ ani kaboye upa rashtrapati em venkayya nayudu spashtam chesaru.desamlo asahanam perugutondanna abhipraayamtho venkayya nayudu ekibhavinchaledu. bhaarateeya samajam prapanchamlone atyanta sahanaseelamainadani, deeniki kaaranam bhaaratheeyulu, bhaarateeya naagarikata ani vivarinchaaru. sahanam undatam valle prajaaswaamyam vijayavantamaindani telipaaru.padavee viramana cheyabotunna upa rashtrapati hameed ansari rajyasabha tvk guruvaram ichina interviewlo bhaaratadesamlo muslimlu abhadrata bhaavamto aandolana chendutunnarani cheppaaru. deenipai oo varta samstha adigina prasnaku venkayya nayudu samadhanam cheppaaru. ayithe venkayya nayudu ee vyaakhyalanu chesetapudu pratyekamgaa evari paerunuu prastaavinchaledu.oo samudaayaanni (kamyuunitiini) pratyekamgaa choopinchadam valla migata samudaayaalu marovidhamgaa pariganistaayani venkayya nayudu annaru. anduke taamu manamanta samaanamenani cheptunnamani spashtam chesaru. ‘evarinee bujjaginchedi ledu, andarikee nyaayam jaragali’ anedi tama ninaadamani cheppaaru. minoritylapy vivaksha ledani charitra rujuvu chestondannaru. minoritylapy vivaksha lekapovadam valla, vaari pratibha aadhaaramgaa athi mukhyamaina padavulathopaatu raajyaamga padavulanu kuudaa nirvahistunnaarani cheppaaru.